Două persoane au murit şi mai multe au fost rănite după un atac la o biserică din California.
La biserică erau adăpostite persoanele homeless. Presa locală susţine că un suspect a fost deja reţinut. În momentul atacului nu se desfăşura nicio slujbă.
Două persoane au murit înjughiate şi mai multe au fost rănite după un atac, duminică noapte, la o biserică din San Jose, California, relatează Associated Press.Autorităţile locale au spus că la biserica respectivă erau persoane homeless pentru a fi adăpostite împotriva vremii nefavorabile. Totodată, în momentul atacul nu se desfăşura nicio slujbă.Primarul din San Jose Sam Liccardo a declarat că un suspect a fost deja arestat, însă ulterior poliţia a spus că nu s-a întâmplat acest lucru. Presa locală susţine, în schimb, că un tânăr de 22 de ani a fost reţinut.